Plant van die week - Spathiphyllum | Florcom Gardens
December 2, 2009 by koos 0 Comments
Spathiphyllum het ovaalvormige gepunte blare wat vanaf die grondoppervlak of net bo die grond uitgroei. Die blare is groot en glansend donkergroen.
Blom in die lente. Blomme is kelkvormig, groot en wit. Die kleur verbleik soos die blom ouer word. Blomme bly vir ‘n lang periode mooi. Onder ideale omstandighede kan plante twee keer per jaar blomme vorm. Blomvorming is swak indien plante nie genoeg voeding kry nie. Blomme is meestal wit, maar kleur verskil tussen variteite.
Spathiphyllum moet in die skadu op beskutte plekke geplant word. Is ideale huisplante wat nie in direkte sonlig geplaas mag word nie. In warmer gebiede is die ‘Peace Lilly’ treffend wanneer in plate aangeplant word.
Grondtipe, besproeiing en bemesting
Plant in goed gedreineerde grond met baie kompos. Gee matige hoeveelhede water.
Floreer op bladvoeding. Vloeibare bemesting kan elke tweede week toegedien word.
Verkies donker areas of gefilterde lig. Nie kouebestand nie. Moet in ‘n vogtige klimaat gekweek word.
Inheems in Amerikaanse reënwoude.
Plant maklik voort deur middel van verdeling wat in die lente moet plaasvind.
Prev:Plant van die week – Phormium cook.Flamingo
Next:Plantkeuses om tuinpaadjies mee te versier